Aguest, ath sòn torn, sautèc deth car en tèrra damb era lança ena man quèrra, agarrèc damb era dreta ua pèira blanca e eriçada de puntes que l’aumplie era man; e en tot emparar-se en solèr, la lancèc, herint de seguit a un combatent, donques qu’eth trait non siguec en bades; li fotèc era peirada en front de Cebrion, menaire de Hectòr, qu’ère hilh bastard der illustre Priam e alavetz governaue es retnes des shivaus.